**Spørsmål og svar om seminarene og semesteroppgavene**

**Oppgaveskrivingen**

**Bør jeg begynne å tenke på hvilken semesteroppgave jeg skal skrive allerede før seminarene begynner?**

Ja, det er lurt å begynne å tenke på eller skrive et utkast allerede nå. Husk at arbeidet med semesteroppgaven også vil forberede deg til eksamen og gjøre deg mer kjent med pensumlitteraturen.

**Må vi finne på egen problemstilling?**

Nei. Oppgavene har på mange måter en eller flere problemstillinger i seg allerede, så det er ikke

nødvendig å komme opp med egen problemstilling. Du kan likevel gjøre det, dersom du ønsker

det. Husk da at problemstillingen din må svare godt på temaet i oppgaven du har valgt.

**Kan du legge ut tidligere semesteroppgaver, som vi kan bruke som mal?**

Det er vanskelig å få lagt ut gamle semesteroppgaver, da dette krever godkjenning fra

studenten som har skrevet oppgaven. På første seminar går vi gjennom vanlig struktur for en

akademisk oppgave, som vil fungere godt som et utgangspunkt for oppgaven. Dere vil òg få hjelp til å skrive oppgaven i løpet av seminarene, så dette skal gå fint.

**Må jeg skrive på norsk?**

Oppgaven kan leveres på norsk, svensk, dansk eller engelsk.

**Jeg har ikke norsk som morsmål og synes derfor det er litt vanskelig å formulere meg godt på norsk. Er det problem med tanke på å få oppgaven godkjent?**

Nei.

**Må jeg ha med referanser og referanseliste i semesteroppgaven?**

Ja, helt klart! Riktig referanseføring er svært viktig for å få godkjent oppgaven.

**Er det vanskelig å få godkjent oppgave?**

Nei, men det er viktig å følge de formelle kravene:

- Skrifttype Times New Roman, 12 pkt (skriftstørrelse)

- 1,5 linjeavstand

- 1.700-2.300 ord, inkludert forside, men ekskludert referanselista (utgjør omlag 6-8

sider)

- Korrekt struktur og referanseføring

- Innlevering i PDF-format innen fristen 6. november kl 23.59 på Canvas

**Hvordan finner jeg stoff til semesteroppgaven i pensum?**

Noe av meningen med å skrive oppgave er at dere aktivt skal lete gjennom pensum for å bli kjent med stoffet og finne materiale til oppgaven. Oppgaveskriving handler om å gjøre grundig litteratursøk. Opponenten din kan også være til hjelp, dersom du sitter fast. Spør gjerne opponenten din når du skal presentere oppgaven din, og skriv gjerne hva du sitter fast med i utkastet ditt, slik at opponenten kan forberede seg.

**Er det greit at jeg bruker stoff fra andre kilder enn pensum, som rapporter og liknende jeg finner på internett?**

Ja. Du velger selv om du bare vil benytte deg av pensum eller om du òg vil ta med andre kilder. Det er flere som kombinerer stoff fra pensum og andre kilder. Husk da å vurdere om det er kilder med troverdig informasjon.

**Kan jeg bruke forkortelser, som RHF (Regionalt helseforetak) og HF (helseforetak) i oppgaven?**

Ja, så lenge du presenterer hele omgrepet første gang du bruker det, med forkortelsen i parentes. Eksempel: *Helseforetakene (HF) har som oppgave å...*

**Hva skal stå på forsiden av semesteroppgaven?**

- Fullt navn

- Seminargruppe og oppgavenummer

- Oppgavetittel

- Totalt antall ord for hele oppgaven (utenom referanselista)

**Må jeg ha med innholdsfortegnelse?**

Nei, men du kan gjerne ta det med, dersom du ønsker det.

**Om presentering og opponering**

**Hvordan foregår presentasjon av oppgaven og opponering egentlig?**

På andre, tredje og fjerde seminar skal dere presentere og opponere på semesteroppgavene.

Halvparten av studentene presenterer oppgaveutkastet i sin seminargruppe, og halvparten

opponerer på disse oppgavene. Deretter bytter vi, slik at de som tidligere har opponert

skal presentere sin oppgave, og de som har presentert tidligere skal opponere. Husk å

laste opp ditt utkast av semesteroppgaven i Canvasmappa «Innlevering semesteroppgave

UTKAST gruppenr» senest 24 timer før du skal presentere.

**Hva bør være med når vi skal presentere oppgaveutkastet?**

Skriv så mye som mulig. Jo mer fyldig oppgaven din er, jo bedre tilbakemeldinger kan du få fra

opponenten. Du kan òg skrive inn spørsmål/ting du lurer på i utkastet ditt, slik at

opponenten din kan hjelpe deg med det. Skriv mer enn en side, med andre ord. Men det

treng ikke å være perfekt - det er tross alt et utkast. Om du ikke skriver alle delene av oppgaven

utfyllende, lag som et minimum enn disposisjon for de delene du ikke har skrevet, slik at du

kan få tilbakemeldinger på alt du tenker å skrive om.

**Skal opponenten laste opp kommentarene sine på Canvas?**

Opponenten trenger ikke å laste opp noe på forhånd, det holder å ta med kommentarene på

seminaret.

**Har du en sjekkliste som kan være nyttig for opponenten å se på?**

Ja, se powerpointfilen som er blitt lasta opp på Canvas fra første seminar.

**Stemmer det at det er obligatorisk å både presentere utkastet sitt og å opponere?**

Ja.

**Praktiske spørsmål**

**Kan jeg levere den ferdige semesteroppgaven før fristen?**

Absolutt. Det vil også gjøre at du får raskere tilbakemelding om godkjenning. Det blir

opprettet en egen innleveringsmappe på Canvas som heter "Innlevering av ferdigstilt

semesteroppgave HLED1102" (se mappen «Oppgaver»).

**Hva er frist for innlevering av den ferdige semesteroppgaven?**

Oppgaven må lastes opp på Canvas innen mandag 6. november kl 23.59.

**Kan jeg slippe å delta på seminar om jeg laster opp den ferdige semesteroppgaven tidlig?**

Nei, deltakelse på seminarene er obligatorisk.

**Får jeg karakter på semesteroppgaven?**

Nei, det er bestått/ikke bestått. Arbeidet på seminarene skal hjelpe deg med å få bestått

oppgave.

**Bør jeg si i fra til seminarlærer dersom jeg ikke kan delta på seminaret?**

Ja. Dersom du ikke kan komme når du skal presentere eller opponere, må du sende legeerklæring/gyldig dokumentasjon til studiekonsulent. Du må også levere legeerklæring/gyldig dokumentasjon dersom du er borte fra mer enn ett seminar.

**Jeg jobber fulltid/bor langt fra Oslo. Kan jeg slippe å gå på seminaret?**

Nei, dessverre. Deltakelse på seminar er obligatorisk for å kunne ta eksamen, og vi får ikke lov å

gjøre unntak for enkeltstudenter.

**Det ser ut som jeg ikke har sjans til å ta dette emnet i år, selv om jeg er påmeldt. Bør jeg si**

**ifra til seminarlærer?**

Si ifra til studiekonsulent med en gang.

**Eksamen**

**Hvor finner jeg informasjon om tid og sted for eksamen?**

<https://www.uio.no/studier/emner/medisin/helseadm/HLED1102/h23/eksamen/index.html>

**Det står at eksamen skal være i Silurveien 2. Hvordan finner jeg frem dit?**

<https://www.uio.no/studier/eksamen/silurveien/>